REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/216-20

17. decembar 2020. godine

B e o g r a d

Z A P I S N I K

12. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 17. DECEMBRA 2020. GODINE

Sednica je počela u 9.30 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Željko Tomić, Olja Petrović, Vuk Mirčetić, Luka Kebara, Uglješa Mrdić, Toma Fila, Ilija Matejić, Milenko Jovanov i Violeta Ocokoljić.

Sednici su prisustvovali zamenici članova Arpad Fremond (zamenik Balinta Pastora) i Borisav Kovačević (zamenik Đura Perića).

Članovi Odbora Marija Jevđić i Dubravka Kralj pristupile su sednici u toku razmatranja Prve, odnosno Druge tačke dnevnog reda.

Sednici nisu prisustvovali članovi Odbora Milena Popović i Jovan Palalić niti njihovi zamenici.

Sednici Odbora prisustvovali su i predstavnici predlagača zakona: Maja Matija Ristić, sekretar Ministarstva rudarstva i energetike i Dragan Marinković, pomoćnik direktora Uprave za sprečavanje pranja novca u Ministarstvu finansija.

Na predlog predsednika, Odbor je jednoglasno (13 glasova za) usvojio sledeći

D n e v n i r e d:

1. Razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada (broj 011-1927/20 od 27. novembra 2020. godine), u pojedinostima;

2. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1923/20 od 27. novembra 2020. godine), u pojedinostima;

3. Razmatranje Predloga zakona o izmenama i dopuni Zakona o doprinosima za obavezno socijalno osiguranje, koji je podnela Vlada (broj 011-1919/20 od 27. novembra 2020. godine), u pojedinostima;

4. Razmatranje Predloga zakona o izmenama Zakona o privremenom uređivanju načina naplate takse za javni medijski servis, koji je podnela Vlada (broj 011-1934/20 od 27. novembra 2020. godine), u pojedinostima.

**Prva tačka dnevnog reda:** Razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada (broj 011-1927/20 od 27. novembra 2020. godine), u pojedinostima

Odbor je, u skladu sa članom 164. Poslovnika Narodne skupštine, razmotrio i smatra da je u skladu sa Ustavom i pravnim sistemom Republike Srbije amandman na član 20. Predloga zakona o izmenama i dopunama Zakona o sprečavanju pranja novca i finansiranja terorizma koji je podnela narodni poslanik Aleksandra Tomić.

Odbor je odluku doneo jednoglasno (14 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda:** Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1923/20 od 27. novembra 2020. godine), u pojedinostima

Odbor je, u skladu sa članom 164. Poslovnika Narodne skupštine, razmotrio i smatra da je u skladu sa Ustavom i pravnim sistemom Republike Srbije amandman na član 5. Predloga zakona o izmenama i dopunama Zakona o porezu na dohodak građana koji je podnela Vlada.

Odbor je odluku doneo jednoglasno (15 glasova za).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda:** Razmatranje Predloga zakona o izmenama i dopuni Zakona o doprinosima za obavezno socijalno osiguranje, koji je podnela Vlada (broj 011-1919/20 od 27. novembra 2020. godine), u pojedinostima

Odbor je, u skladu sa članom 164. Poslovnika Narodne skupštine, razmotrio i smatra da je u skladu sa Ustavom i pravnim sistemom Republike Srbije amandman na član 3. Predloga zakona o izmenama i dopunama Zakona o doprinosima za obavezno socijalno osiguranje koji je podnela Vlada.

Odbor je odluku doneo jednoglasno (15 glasova za).

Za izvestioca Odbora na sednici Narodne skupštine određen je predsednik Odbora.

**Četvrta tačka dnevnog reda:** Razmatranje Predloga zakona o izmenama Zakona o privremenom uređivanju načina naplate takse za javni medijski servis, koji je podnela Vlada (broj 011-1934/20 od 27. novembra 2020. godine), u pojedinostima

Odbor je, u skladu sa članom 164. Poslovnika Narodne skupštine, razmotrio Predlog zakona o izmenama Zakona o privremenom uređivanju načina naplate takse za javni medijski servis, koji je podnela Vlada, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 1. koji je podnela narodni poslanik Katarina Rakić;

- na član 2. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Argjend Bajrami.

Odbor je odluku doneo jednoglasno (15 glasova za).

Za izvestioca Odbora na sednici Narodne skupštine određen je predsednik Odbora.

Član Odbora Željko Tomić zatražio je informaciju o budućem radu Odbora u vezi sa Predlogom za promenu Ustava koji je podnela Vlada. S tim u vezi, predsednik Odbora je odgovorila da je postupak za promenu Ustava Republike Srbije uređen Poslovnikom Narodne skupštine, i da će članovi Odbora blagovremeno biti obavešteni o narednim aktivnostima Odbora.

Sednica je završena u 9,40 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević